Hrvatski turizam računa na goste iz država s područja nekadašnje Jugoslavije. Iako na razini Hrvatske samo Slovenci ulaze u prvih deset, ni druge brojke nisu zanemarive, pogotovo na nekim destinacijama. U Makarskoj i na cijeloj Makarskoj rivijeri gosti iz Bosne i Hercegovine treći su po brojnosti, odmah nakon Poljaka i Nijemaca.



Međutim, dugogodišnji poznavatelji problematike upozoravaju da se i dalje premalo radi na privlačenju turista iz bivše Jugoslavije.



Između ostalih i turistička novinarka i potpredsjednica Svjetske organizacije turističkih novinara i pisaca Fijet Tina Čubrilo u izjavi za slobodnaevropa.org kaže da političari premalo rade na smanjivanju tenzija, i da se još radi premalo na privlačenju turista iz 'eksju' država, što ilustrira među ostalim i činjenicom da se još nijedan hrvatski ministar turizma nije pojavio na beogradskom turističkom sajmu.



'Ono što nije dobro, a vidi se iz podataka, jest da smo pojedina tržišta zanemarili, kao osammilijunsko tržište Srbije. Ono je nekada ovdje bilo jako brojno, a sada je spalo na 138.000 dolazaka, što je zaista malo' - pojasnila je Čubrilo.



Prema podacima Hrvatske turističke zajednice turisti iz Bosne i Hercegovine najviše odlaze u Makarsku, Gradac, Bašku Vodu, Orebić i Tučepe, oni iz Crne Gore u Zagreb, Dubrovnik, Split, Rijeku i Korčulu, oni s Kosova u Zagreb, Dubrovnik, Crikvenicu, Poreč i Zadar, oni iz Srbije u Zagreb, Rovinj, Poreč, Pulu i Obrovac, a turisti iz Makedonije najviše posjećuju Zagreb, Rovinj, Dubrovnik, Poreč i Makarsku.



Ostatak teksta pročitajte OVDJE.